Marouane Chamakh
Marouane Chamakh (Marwān ash-Shamākh مروان الشماخ  ; sündinud 10. jaanuaril 1984) on Prantsusmaal sündinud endine Maroko jalgpallur, ründaja. Ta alustas klubikarjääri Prantsusmaal Bordeaux' Girondinsis, kus mängis kokku kaheksa hooaega. 2009. aastal valiti ta parimaks Prantsusmaa kõrgliigas mängivaks Aafrika jalgpalluriks. 2010. aastal liitus ta Inglismaa kõrgliiga klubiga Arsenal. Hiljem mängis ta Inglismaa kõrgliigas veel West Ham Unitedi ja Crystal Palace'i meeskonnas.